stanford-oval/wikipedia huggingface dataset:
אסתר חיות
פסיקותיה > על תפקיד השופט

במאמר שכתבה בנושא "גבולות המשפט" עמדה חיות על השקפתה בכל הנוגע למגבלותיו של המשפט בציינה:
המשפט אינו חולש, אינו יכול לחלוש ואינו צריך לחלוש, על כל תחומי חיינו. למשפט גבולות, מסוגים שונים. יש תחומים שהמשפט בוחר שלא לעסוק בהם. יש תחומים נוספים אשר גם אם ראוי שהמשפט יעסוק בהם, הרי שמציאות החיים מקדימה בהם את המשפט ויוצרת מצבים שהמשפט טרם נתן להם מענה מעודכן. לבסוף יש מצבים שבהם כללים ומגבלות שקבע המשפט עצמו מונעים מאתנו, אנשי המשפט, ליתן להם מענה משפטי הולם.
בשנת 2016 אמרה:
עיקר תפקידנו כשופטים במדינה יהודית ודמוקרטית הוא - שמירה על ערכי היסוד, הגנה על זכויות אדם וביצור שלטון החוק. אך בבואנו למלא את תפקידנו זה עלינו לזכור את חשיבותה של הלכידות החברתית כערך וכמטרה שיש לחזק ולשמר. עלינו לשאוף ככל הניתן לשמש כתובת הנותנת מענה הוגן וסעד לקבוצות השונות באוכלוסייה על כל גווניה כאשר הן מלינות על עוולה ועל פגיעה בזכויות והכל תוך איזון מידתי מקום שבו קיימת התנגשות בין ערכים שכל אחד מהם ראוי להגנה.
פסיקותיה > פעולות נוספות בתחום המשפטי

חיות נוטלת חלק מרכזי בתחומי ההכשרה וההשתלמויות לשופטים. היא פרסמה פרסומים שונים ובהם מאמרים אקדמיים והיא מרצה בפורומים רבים ובכלל זה הרצאות בכנסים השנתיים של לשכת עורכי הדין, בהשתלמויות של עורכי דין ובכנסים של העמותה למשפט ציבורי בישראל.
חיות ניהלה במשך מספר שנים השתלמויות בנושא כתיבת פסקי דין במסגרת המכון להשתלמות שופטים והיא מחזיקה במשנה סדורה לגבי דרך כתיבתם. לדעתה, השופט אינו "גיבורו של פסק הדין" ועל כן "אין זה נכון שהשופט או השופטת יכניסו את עצמם אל תוך פסקי הדין בנימות אישיות מדי" והיא סבורה כי פסק הדין צריך להיות כתוב "בפשטות ובבהירות" ולהתמקד בסוגיות הטעונות הכרעה בלבד מבלי שהשופט הכותב את פסק הדין "ירבה בשיטוטים אל מחוץ לשדה המריבה שבין בעלי הדין ולא ירבה באמרות אגב שאין להן בסיס בעובדות המקרה הקונקרטי אשר לגביהן לא נשמעו טענות מפי בעלי הדין ".
במהלך שנות כהונתה בבית המשפט העליון, הוזמנה על ידי מספר בתי משפט עליונים, בהם אלה של גרמניה, אנגליה וצרפת, להרצות בנושא "טרור ודמוקרטיה".
חיות היא יושבת ראש ועדת האתיקה לשופטים ומכהנת בתפקיד זה מאז חודש ינואר 2015. בכנס שנערך בשנת 2016 במרכז לאתיקה במשכנות שאננים לזכר המשנה לנשיאה מישאל חשין (שהיה ממנסחי כללי האתיקה) עמדה חיות על החשיבות הרבה שהיא רואה בהקפדתם של השופטים בשמירה על כללים אלה:
בידי השופטים מופקדים גורלות של אנשים כמי שמכריעים במכלול שלם של זכויות החל מחירותם של המתדיינים וכלה בממונם. לפיכך, מצווים השופטים להוות בכל הליכותיהם דוגמה ערכית בבחינת "נאה דורש ונאה מקיים", שאם לא כן ייפגע אמון הציבור במערכת המשפט ואמון זה בשיטת המשפט בכלל ובמעשה השפיטה בפרט הוא כידוע הנכס היקר ביותר שיש לה למערכת המשפט במדינה דמוקרטית".
חיים אישיים

חיות מתגוררת בשכונת צהלה בתל אביב. היא נשואה לעו"ד דוד (דודי) חיות, שהכירה במהלך לימודי המשפטים. לזוג שני בנים.
פרסומים

אסתר חיות, "התובענה הייצוגית ככלי לאכיפה אזרחית-ציבורית", משפט ועסקים יט 935 (2016)
אסתר חיות, "גבולות המשפט", ספר לוי (2016) פורסם גם באנגלית: Esther Hayut, Limits of the Law, in The Culture of Judicial Independence in a Globalised World 73 (Shimon Shetreet & Wayne McCormack eds., 2016)
גרעינים (סדרת טלוויזיה)

| --- | --- |

לוגו הסדרה
 סוגה:  קומדיית מצבים 
 יוצרים:  דנה פרידר, יהונתן בר אילן, יובל מנדלסון
 כותבים:  אסף שליטא, דורון צור, הדר תדמור, גלית חוגי, שיר ראובן
 בימוי:  יוסי קרן, שחר רזניק
 שחקנים:  דנה פרידר, דניאל גד, דוד שאול, מיכאל מושונוב, דאנה איבגי, חנוך דאום
 פסקול:  שלומי אטיאס
 ארץ מקור:  ישראל 
 שפות:  עברית 
 מספר עונות:  2 
 מספר פרקים:  40 
 הפקה
 מפיק:  ירון ליכטנשטיין, יואב חיון, רז טוכבנד, טל מרום
 מפיקים בפועל:  יעל ריטבלט, יריב שליט
 חברת הפקה:  סוכנות ADD, נגה תקשורת
 עורכים:  ירון ליכטנשטיין, עידו לחמן, ליבי בן עמוס, אביגייל דן, ירון רודה, קובי אור כהן, אייל בש
 אתר צילומים:  אולפני הרצליה
 צלמים:  איציק אסף, אילן ברדה, אייל וענונו, אבי אורן, דוד סידר, עומר לוטן
 מוזיקה:  דורון מדלי, רן אביב
 אורך פרק:  20-23 דקות
 שידור
 רשת שידור:  ערוץ הילדים, HOT, פרטנר TV, סלקום tv. בעבר Yes.
 תקופת שידור מקורית:  5 ביוני 2016 – 10 באוקטובר 2016
 
גרעינים היא סדרת טלוויזיה ישראלית מסוג קומדיה המשודרת בערוץ הילדים החל מ-5 ביוני 2016.
העונה הראשונה של הסדרה הסתיימה ב-10 ביולי 2016, והעונה השנייה עלתה לשידור ב-4 בספטמבר 2016. והסתיימה ב-10 באוקטובר 2016.
ב-30 במאי 2019 העונה ה-1 ירדה משירות ה-VOD של HOT אך היא חזרה ב-23 בפברואר 2020 כחלק מספרית FOMO.
עלילה

הסיטקום עוסק בחמישה גרעינים ובילדי העיר בה הם חיים. חבורת בני הגרעין יאלצו להתמודד עם האיום התמידי המרחף מעל ראשם ולנסות להציל את המבנה בו הם שוהים מידיו של מנהל המתנ"ס המרושע, שיקלובר (חנוך דאום) שרוצה להרוס אותו ולהקים במקומו גורד שחקים יוקרתי.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 20 | 20 | 5 ביוני 2016 | 10 ביולי 2016 |
|  | 2 | 20 | 20 | 4 בספטמבר 2016 | 10 באוקטובר 2016 |
דמויות > גרעינים

רפאלה (דנה פרידר): גרעינה, רוחנית ואוהבת טבע. בן מאוהב בה. כל פעם היא ב"טרנד" על משהו אחר: קארמה, אינדיאנים, גלגולי נשמות, ועוד. בפרק אחד היא כמעט הפכה לאשת עסקים מעצה של נמרוד. היא לא ידעה לרכב על אופניים עד שבן לימד אותה. לא יודעת שבן מאוהב בה. חייכנית.
נמרוד ליכטנשטיין (מיכאל מושונוב): גרעין, קמצן ורודף כסף, מוכר לנדיר דברים חסרי ערך ומשקר לו שהם שווים. איה מאמינה כי יש לו לב טוב, והיא מנסה לעודד אותו להיות אדם טוב. התמודד בעבר על תפקיד המפקד ופרש. פחד מליצנים בילדותו, ולא מוכן להודות שהוא עדיין מפחד מהם.
איה לוי (דאנה איבגי): גרעינה המנסה להציל את המתנ"ס משיקלובר שמנסה להרוס אותו. אוהבת לעזור לכולם. דואגת לילדי המתנ"ס ולפעמים היא מוצאת את עצמה לבדה מכינה את הפעילויות לילדים. רוב הסצנות שלה עם שיקלובר. מאמינה כי לנמרוד יש לב טוב.
נדיר (דוד שאול): גרעין טיפש, קונה מנמרוד דברים חסרי ערך. בפלאשבק בעונה השנייה מגלים כי נדיר היה  חכם מאוד ורפאלה הפילה אותו והפכה אותו לטיפש. התברר כי נדיר אסף מלא צווי הריסה למתנ"ס, וחשב שהם צבים.
בן (דניאל גד): חייל המגיע למתנ"ס והופך למפקד הגרעינים. מתאהב ברפאלה ומנסה להשיג אותה, פעם אחר פעם, וכמעט נפגע שהיא לא מתייחסת אליו. אלרגי לכל מה שמתחיל בח"ית. הוא התפטר בסוף העונה הראשונה כמפקד אך חוזר. חלומו הוא להתמנות לסגן הרמטכ"ל. הצבע האהוב עליו הוא ירוק זית.
דמויות > הנהלת המתנ"ס

שיקלובר (חנוך דאום): מנהל המתנ"ס שרוצה להרוס אותו ולבנות במקומו גורד שחקים עם פנטהאוז משלו למעלה. אדם אכזרי, טיפש ושונא ילדים, אדם לא-סימפתי. קיבל צו הריסה למתנ"ס לקראת סוף העונה השנייה. אהב להכין ירידים בילדותו.
פרקים > עונה 1

| מספר הפרק (בסדרה) | מספר הפרק (בעונה) | שם הפרק | הערות |
| --- | --- | --- | --- |
| 1 | 1 | "הגרעינים" | פיילוט |
| 2 | 2 | "על אהבה וצווי הריסה" |  |
| 3 | 3 | "לינת שטח" |  |
| 4 | 4 | "הקמע" |  |
| 5 | 5 | "נדיר השווה מיליונים" |  |
| 6 | 6 | "קו הייעוץ של נמרוד" |  |
| 7 | 7 | "כוכב נופל" |  |
| 8 | 8 | "הדמעות של נדיר" |  |
| 9 | 9 | "השן של בן" |  |
| 10 | 10 | "שירה, ריקודים וגרעינים" |  |
| 11 | 11 | "שטויות בסנדוויץ'" |  |
| 12 | 12 | "האדם הקדמון" |  |
| 13 | 13 | "החתול המצטיין" |  |
| 14 | 14 | "עולם הרוחות הטיבטי" |  |
| 15 | 15 | "ויפסנה ונפט" |  |
| 16 | 16 | "מסיבת הפתעה לאמיצים" |  |
| 17 | 17 | "ענקים, גמדים ושיקלובר" |  |
| 18 | 18 | "הפצעון של בן" |  |
| 19 | 19 | "על נמלים ועטלפים" | חלק א |
| 20 | 20 | "מאחורי הקלעים" | פרק ספיישל |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | הערות |
| --- | --- | --- | --- |
| 21 | 1 | "על נמלים ועטלפים 2" | חלק ב |
| 22 | 2 | "זמן זה כסף" |  |
| 23 | 3 | "מסיבת חנוכה" |  |
| 24 | 4 | "מכת נמלים" |  |
| 25 | 5 | "האימה" |  |
| 26 | 6 | "ניגרים עם גישה" |  |
| 27 | 7 | "השוחט הנורדי" |  |
| 28 | 8 | "איש היתוש המדהים" |  |
| 29 | 9 | "ליצן, ליצן ליצן" |  |
| 30 | 10 | "אפרים המדהים" |  |
| 31 | 11 | "אסור להגיד קייטנה" |  |
| 32 | 12 | "על מפקדים וכוכבים" |  |
| 33 | 13 | "היסטוריה ושקרים אחרים" |  |
| 34 | 14 | זומבים וכדורי לחץ" |  |
| 35 | 15 | "לילה במתנ"ס" |  |
| 36 | 16 | "יציאת מצרים" |  |
| 37 | 17 | "נדיר הגיבור" |  |
| 38 | 18 | "הסוף, סימן שאלה" | חלק א |
| 39 | 19 | "זה לא הסוף" | חלק ב |
| 40 | 20 | "הרגעים הכי טובים" | פרק ספיישל |
ג'וני ואבירי הגליל

| --- | --- |

 סוגה:  דרמה קומית
 יוצרים:  דני רוזנברג   תום שובל
 כותבים:  דני רוזנברג, תום שובל
 בימוי:  דני רוזנברג
 שחקנים:  עוז זהבי, אושרי כהן, יוסף סוויד, יואב לוי, ג'וי ריגר, מלי לוי, נועה קולר, יפתח קליין, מירב גרובר, לימור גולדשטיין, ערן איוניר
 פסקול:  גיל גיבס
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  13
 הפקה
 מפיק:  אילון רצ'קובסקי, אסא סקסון, יוחנן קרדו, גיא יקואל, יוסי עוזרד, ליסה שילוח
 מפיקים בפועל:  קובי הולי
 עורכים:  גל זייד   רותי זייד
 צלמים:  רם שוויקי
 מוזיקה:  רן שם-טוב
 אורך פרק:  כ-30 דקות
 שידור
 רשת שידור:  yes DramaHD
 תקופת שידור מקורית:  2 בספטמבר 2015 – 25 בנובמבר 2015
 קישורים חיצוניים
 דף התוכנית ב-IMDb
ג'וני ואבירי הגליל היא סדרת טלוויזיה ישראלית מסוגת דרמה קומית שעלתה לשידור ב-2 בספטמבר 2015 בערוץ yes DramaHD, זכתה להצלחה רבה ולמיליוני צפיות, ואף זכתה לאדפטציה צרפתית ב-AMAZON פריים וידאו  ולאדפטציה גרמנית בערוץ VOX הגרמני. הסדרה עוקבת אחרי ארבעה חברי ילדות שחוברים יחדיו ופותחים משרד ליווי לנשים בלבד. משרד הליווי זוכה להצלחה גדולה בגליל ומשנה את חיי הגיבורים, המתמודדים עם משמעות היותם ג'יגולואים, וכן את חיי הקרובים אליהם.
יוצרי הסדרה הם דני רוזנברג, שגם ביים אותה, ותום שובל, ומככבים בה עוז זהבי, אושרי כהן, יוסף סוויד ויואב לוי בתור נערי ליווי, וכן ג'וי ריגר, מלי לוי, נועה קולר, יפתח קליין, אוולין הגואל ושמיל בן ארי.
עלילה

ג'וני (עוז זהבי) שב מסין לביתו במושב בגליל לאחר מות אביו כדי לקחת אחריות על אחותו המתבגרת חלי, על העסק המשפחתי הכושל ועל חייו. הוא שואף להזניק קדימה את מכוורת הדבש המשפחתית, אך בעקבות רצף של טעויות מגלה כי במכוורת לא נמכר דבש בוטיק אלא סקס בוטיק. הגילוי המטלטל עומד לשנות את חייו ואת חיי הסובבים אותו.
דמויות > דמויות ראשיות

ג'וני קציר (עוז זהבי): נער ליווי, אחיה של חלי, שב מסין לאחר 4 שנים אחרי שברח זמן קצר לפני חתונתו עם הודיה.
שימי (יואב לוי): נשוי לאילנית ואב לילד, נמצא במצב כלכלי נואש וכתוצאה מכך הופך לנער ליווי בידיעת אשתו, דבר שמקשה על הנישואים שלהם.
איתמר (אושרי כהן): נער ליווי, לא מוצא שפה משותפת עם אביו וכתוצאה מכך עוזב את הבית ועובר לגור עם ג'וני.
קייס (יוסף סוויד): בן 30, ערבי שעובד בכוורת הדבש, הראשון שהתחיל לעסוק בזנות כדי להרוויח כסף מהצד, מתאהב בחלי קשות.
חלי קציר (ג'וי ריגר): אחותו הקטנה של ג'וני, בת 17 לאחר מות אביה נשארת בלי אפוטרופוס והרווחה רוצה לשלוח אותה לפנימייה, מתאהבת בקייס.
הודיה ארבל (מלי לוי): ארוסתו לשעבר של ג'וני שעזב לסין זמן קצר לפני חתונתם, נשואה כיום לניר.
מוטק'ה (שמיל בן ארי): אביו של איתמר, נוהג להתעמר בבנו, מה שגורם לו בסופו של דבר לעזוב את הבית.
ניר ארבל (יפתח קליין): בעלה של הודיה.
אילנית (נועה קולר): אשתו של שימי, מודעת להיותו נער ליווי, אך מתמודדת עם זה בגלל המצב הכלכלי.
דמויות > דמויות משנה

זוהרה (דפנה ארמוני): בת זוגו של מוט'קה.
שרהל'ה (אוולין הגואל): חברה של זוהרה. היא ואיתמר מנהלים רומן בסתר.
עופרה (מירב גרובר): לקוחה קבועה של ג'וני, סאדיסטית.
יעלי (שי-לי עטרי): לקוחה רומנטיקנית של ג'וני.
ד"ר יאנה (תמרה קליינגון): רופאה שעובדת עם אילנית, הופכת ללקוחה של שימי.
אנה (חן יאני): לקוחה אצל איתמר.
רעיה (שרון שטרק): לקוחה של איתמר ושימי. נוהגת להיעזר בדילדו.
הערות שוליים

↑  Watch Escort Boys - Season 1 | Prime Video, www.amazon.com
↑  איתי שטרן,'"`UNIQ--nowiki-00000002-QINU`"'ערוץ 4 הבריטי קנה את הסדרות "להיות איתה" ו"ג'וני ואבירי הגליל", באתר הארץ, 6 באפריל 2016
↑  '"`UNIQ--nowiki-00000004-QINU`"'איתי שטרן,'"`UNIQ--nowiki-00000005-QINU`"'עוז זהבי, אושרי כהן ויוסף סוויד מגלמים נערי ליווי בסדרה חדשה, באתר הארץ, 29 ביולי 2015
Sweet Caroline

| --- | --- |
 סינגל בביצוע ניל דיימונד
 יצא לאור:  28 במאי 1969 
 סוגה:  מוזיקה פופולרית, רוק קל 
 שפה:  אנגלית 
 אורך:  03:21
 חברת תקליטים:  אוני רקורדס, MCA רקורדס 
 כתיבה:  ניל דיימונד 
 לחן:  ניל דיימונד 
 
"Sweet Caroline" (בעברית: "קרוליין המתוקה") הוא שיר שנכתב והולחן על ידי הזמר האמריקאי ניל דיימונד. השיר פורסם לראשונה בחודש מאי 1969.
היצירה

בראיונות שהעניק במשך השנים טען דיאמונד כי את ההשראה לכתיבת השיר קיבל מתמונתה של קרוליין, ביתו של ג'ון קנדי שהייתה בת 11 שנים באותה העת, שהופיעה בלווית הוריה על שער מגזין כאשר היא רוכבת על סוס. דיאמונד אף ביצע את השיר לכבודה בחגיגות יום הולדתה החמישים. לעומת זאת ובהזדמנות אחרת טען כי השיר נכתב על אשתו באותה העת מרסיה, אך הוא השתמש בשם אחר על מנת להתאימו ללחן.
מייד לאחר פרסומו הגיע השיר למקום הרביעי ברשימת מאה השירים הגדולים של המגזין בילבורד וזמן קצר לאחר מכן למעמד של סינגל זהב לאחר שהגיע למכירות של מיליון עותקים.
בנוסף לצלחתו המסחרית זכה השיר גם לשבחי הביקורת. הוא כונה על ידי המבקרים "בלדת אהבה חושנית המתנחשלת בגלים של חום ועוצמה".
במהלך השנים זכה השיר לגרסאות כיסוי רבות מהן ליריות שקטות או בלווי תזמורות גדולות ובביצועם של גדולי האומנים ובהם פרנק סינטרה, אלוויס פרסלי, רובי ויליאמס ואחרים.
השמעה באירועים המוניים

במהלך השנים ובעיקר מתחילת המאה ה-21, רכש לו השיר מעמד מיוחד כאשר החל להיות מושמע ומושר באירועי ספורט המוניים ובהשתתפות פעילה ונלהבת של קהל הצופים.
קבוצת הפוטבול קרוליינה פנתרס ההחלה להשמיע את השיר לכבוד ניצחונות הבית שבהן זכתה משנת 1996.
קבוצת הבייסבול בוסטון רד סוקס החלה להשמיע את השיר במשחקיה החל משנת 1997.
קבוצת הפוטבול של אוניברסיטת איווה משמיעה את השיר לכבוד ניצחונותיה החל משנת 2006
קבוצת הפוטבול של אוניברסיטת פיטסבורג משמיעה את השיר כעידוד בין הרבע השלישי לרביעי במשחקי הבית שלה החל משנת 2008.
בשנת 2020 הושמע השיר לכבוד ניצחונו של טייסון פיורי בקרב האיגרוף בו ניצח בנוק אאוט את דאונטי וילדר.
נבחרת צפון אירלנד בכדורגל משתמשת בשיר כהמנון לא רשמי שלה החל משנת 2005. משנות העשרה של המאה ה-21 השתמשו בשיר לעידוד הקהל קבוצות רבות בליגת הכדורגל האנגלית ומשנת 2021 החלו גם נבחרות הגברים והנשים של אנגליה בכדורגל להשמיע אותו כשיר עידוד במשחקיהן. מתחילת העשור השני של המאה ה-21 הפך השיר לפופולרי כמעט בכל אירוע ספורט המוני בעולם ובעיקר במשחקי כדורגל וטניס שבה הושמע לראשונה לכבודה של הטניסאית קרוליין ווזניאקי לאחר ניצחונה באליפות אוסטרליה בשנת 2018.
השיר הוא אחד האהובים והמושמעים בהשתתפות פעילה של הקהל בפסטיבל האוקטוברפסט במינכן.
הכרה

בשנת 2019 הוכר השיר כנכס תרבותי היסטורי ראוי לציון ושימור על ידי ספריית הקונגרס.
נורדאל גריג

| --- | --- |

גריג במלחמת העולם השנייה
 לידה:  1 בנובמבר 1902 ברגן, האיחוד השוודי-נורווגי 
 נהרג:  2 בדצמבר 1943 (בגיל 41) קליינמאכנוב, הרפובליקה הפדרלית של גרמניה 
 מדינה:  נורווגיה 
 מקום לימודים:  בית הספר קתדרלת ברגן, ודהאם קולג', אוניברסיטת אוסלו 
 שפות היצירה:  נורווגית 
 יצירות בולטות:  Til Ungdommen 
 תקופת הפעילות:  1922–1943 (כ־21 שנים) 
 בן או בת זוג:  Gerd Grieg (1940–2 בדצמבר 1943) 
 
יוהאן נורדאל ברון גריג, הידוע בשם נורדאל גריג (בנורווגית: Nordahl Grieg) (1 בנובמבר 1902 – 2 בדצמבר 1943) היה משורר, סופר, מחזאי, עיתונאי ופעיל פוליטי נורווגי, קרוב-רחוק של המלחין אדוורד גריג. נורדאל גריג היה משורר פופולרי ודמות ציבורית שנויה במחלוקת, אשר כיהן כיו"ר של ארגון פוליטי בשם ידידי ברית-המועצות (1935-1940). במלחמת העולם השנייה שימש ככתב צבאי ונהרג במשימת הפצצה של ברלין. עם מותו הפך לגיבור לאומי בנורווגיה.
גריג בצעירותו

נורדאל גריג נולד בעיר ברגן, בנורווגיה כבנו של איש דת. הוא היה קרוב-רחוק של המלחין אדוורד גריג, ואחיו היה המוציא לאור הארלד גריג.
נורדאל גריג נישא לשחקנית גרד אגדה ניסן. הוא למד באוניברסיטה ע"ש המלך פרדריק (כיום, אוניברסיטת אוסלו) ובילה חלק מזמנו בנסיעות לחו"ל, כתייר וכמלח. בשנת 1924 קיבל גריג מלגת לימודים לקולג' וודהאם באוקספורד, אנגליה, ולמד שם במשך שנה היסטוריה וספרות.
קריירה > משורר ועיתונאי

ספר השירה הראשון של גריג בשנת 1922, שנקרא Omkring Kap det gode Haab (סביב כף התקווה הטובה), היה מבוסס על חוויותיו כמלח, וכך גם הספר Skibet gaar videre (הספינה מפליגה הלאה) שפורסם ב-1924. הספר השני עורר מחלוקת בשל התיאורים על תנאי המחיה והעבודה הקשים של המלחים.
בשנת 1927 שימש גריג כתב עיתונות בסין, שם היה עד למלחמת האזרחים בין הקוומינטנג לקומוניסטים. באותה שנה הועלו מחזותיו של גריג En ung manns Kjaerlighet (אהבת איש צעיר) ו-Barabbas (בר אבא). המחזה השני היה פרשנות מודרנית ומהפכנית לדמות מהברית החדשה.  בשנת 1929 פרסם גריג את קובץ השירה Norge i våre hjerter (נורווגיה בלבבנו) שביטא אהבה עזה למולדתו ולעם הנורווגי למוד הסבל והעוני וזכה לתשבחות מצד הביקורת.
קריירה > קומוניסט

הזדהותו של גריג עם העניים הניעה אותו להצטרף למפלגה הקומוניסטית הנורווגית. בין השנים 1933-1935 הוא התגורר בברית המועצות, לשם הוזמן באופן רשמי כדי ללמוד את טכניקות הבמה והקולנוע הסובייטיות. כששב לנורווגיה היה לתומך נלהב במדיניותו של סטלין ונבחר ליו"ר הארגון ידידי ברית המועצות. ב-1937 הוא פרסם כתב הגנה למשפטי מוסקבה ותקף את הסופרים הנורווגים שהשמיעו ביקורת נגדם. כתב הגנה זה בא לידי ביטוי גם ברומן שלו Ung må verden ennu være (על העולם להיות צעיר עדיין). הוא גם פרסם מאמרים רבים שבם ביקר את תומכיו של לאון טרוצקי, אשר התגורר בנורווגיה בשנים 1937-1939.
מחזהו של גריג משנת 1935 Vår ære og vår makt (כבודנו ועוצמתנו) תיאר את קורותיהם של מלחים נורווגיים במלחמת העולם הראשונה, שבה נותרה נורווגיה נייטרלית וניהלה קשרי מסחר עם שני הצדדים. המחזה תקף את הניצול של יורדי הים מצד תעשיית הספנות. בין השנים 1936-1937 הוציא גריג לאור את כתב העת Veien Frem (הדרך קדימה), שנחל תחילה הצלחה ומשך אליו כותבים ידועים, אולם רובם של אלה ניתקו את הקשר עם כתב העת לאחר שזה אימץ עמדות יותר ויותר פרו-סטליניסטיות, והעיתון חדל להתקיים.
מחזהו הדראמטי של גריג Nederlaget (התבוסה) משנת 1937 עסק בקומונה הפריזאית, ואילו המחזה Spansk Summer (קיץ ספרדי) משנת 1937 עסק במלחמת האזרחים בספרד, וכמוהו גם הרומן Ung må verden ennu være שעלילתו נעה בין ספרד לברית המועצות. המלחמות גם שימשו השראה לאחת מיצירותיו הידועות ביותר, הפואמה Til Ungdommen (למען הנעורים), אשר הולחנה בידי המלחין הדני אוטו מורטנסן ובוצעה באירועים רבים, ובכלל זה בטקס הזיכרון לקורבנות מתקפת הטרור בנורווגיה בשנת 2011.
הפואמה למען הנעורים

Til ungdommen מאת נורדאל גריג
| Nordahl Grieg's published poem book | Poetic English |
| --- | --- |
Kringsatt av fiender, gå  inn i din tid!  Under en blodig storm –  vi deg til strid!    Kanskje du spør i angst,  udekket, åpen:  hva skal jeg kjempe med,  hva er mitt våpen?    Her er ditt vern mot vold,  her er ditt sverd:  troen på livet vårt,  menneskets verd.    For all vår fremtids skyld,  søk det og dyrk det,  dø om du må – men:  øk det og styrk det!    Stilt går granatenes  glidende bånd.  Stans deres drift mot død,  stans dem med ånd!    Krig er forakt for liv.  Fred er å skape.  Kast dine krefter inn:  døden skal tape!    Elsk – og berik med drøm –  alt stort som var!  Gå mot det ukjente,  fravrist det svar.    Ubygde kraftverker,  ukjente stjerner –  skap dem, med skånet livs  dristige hjerner!    Edelt er mennesket,  jorden er rik!  Finnes her nød og sult,  skyldes det svik.    Knus det! I livets navn  skal urett falle.  Solskinn og brød og ånd  eies av alle.    Da synker våpnene  maktesløs ned!  Skaper vi menneskeverd,  skaper vi fred.    Den som med høyre arm  bærer en byrde,  dyr og umistelig,  kan ikke myrde.    Dette er løftet vårt  fra bror til bror:  vi vil bli gode mot  menskenes jord.    Vi vil ta vare på  skjønnheten, varmen –  som om vi bar et barn  varsomt på armen!: Faced by your enemies  On every hand  Battle is menacing,  Now make your stand    Fearful your question,  Defenceless, open  What shall I fight with?  Where is my weapon?    Here is your battle plan,  Here is your shield  Faith in this life of ours,  The common weal    For all our children’s sake,  Save it, defend it,  Pay any price you must,  They shall not end it    Neat stacks of cannon shells,  Row upon row  Death to the life you love,  All that you know    War is contempt for life,  Peace is creation  Death’s march is halted  By determination                        We all deserve the world,  Harvest and seed  Hunger and poverty  Are born of greed    Don’t turn your face away  From needs of others  Reach out a helping hand  To all your brothers                        Here is our solemn vow,  From land to land  We will protect our world  From tyrants’ hand    Defend the beautiful,  Gentle and innocent  Like any mother would  Care for her infant.
מלחמת העולם השנייה

פרוץ מלחמת העולם השנייה, ובייחוד הכיבוש הגרמני של נורווגיה, גרמו למפנה בעמדותיו של גריג כנגד מדיניותו של סטלין. ב-1939 חתמה ברה"ב על הסכם ריבנטרופ–מולוטוב ועד לפלישה הנאצית לברית המועצות ב-1941 הונחו הקומוניסטים ברחבי העולם להתייחס אל המלחמה באירופה כאל מלחמה "אימפריאליסטית" ולא לקחת בה חלק. גריג היה פטריוט נורווגי נלהב ואנטי-נאצי וב-1940 הקדיש את עצמו למאבק נגד הכיבוש הגרמני. בחורף 1939-40 שירת גריג בצבא הנורווגי של פינמארק כמפקח נייטרלי בזמן מלחמת רוסיה-פינלנד. ב-1940, לאחר שהשתתף במערכה הנורווגית נגד הגרמנים, נמלט גריג לבריטניה באותה ספינה שעליה היו גם בני משפחת המלוכה הנורווגית ויתרות הזהב של נורווגיה.
מלחמת העולם השנייה > כתב צבאי

עם הגיעו לבריטניה, שירת גריג את הממשלה הנורווגית הגולה והשתתף בתשדירי רדיו פטריוטיים. הוא הצטרף לצבא הנורווגי ושירת ככתב צבאי. משימותיו כללו ביקורים ביחידות נורווגיות ברחבי בריטניה ומפגשים עם חיילים נורווגיים באיסלנד ובעמדות מרוחקות אחרות. כמו כתבים צבאיים אחרים, הצטרף גריג גם למשימות צבאיות מעל אירופה הכבושה. בלילה שבין 2-3 בדצמבר 1943 הצטרף גריג למשימת הפצצה מעל ברלין. המטוס ובו 37 אנשי צוות ועיתונאים נפגע והתרסק דרומית לברלין. גריג, שנשא דרגת סגן, ונוסעים ואנשי צוות נוספים נהרגו בהתרסקות.
מורשתו

גריג הפך לגיבור לאומי בנורווגיה בזכות התנגדותו לכיבוש הגרמני, והוא עדיין פופולרי בארץ זו, בייחוד בשל שירתו האנטי-פאשיסטית. המחלוקות שעורר גריג לפני המלחמה נמוגו על רקע מעמדו זה.
ב-1945 התפרסם לקט משיריו ושמו Friheten (החירות) והיה מאז לקובץ השירה הנמכר ביותר בנורווגיה. ב-1957 נחנך פסל לזכרו של גריג בעיר ברגן, ובשנת 1990 הוצג בעיר זו המחזמר Nordahl Grieg i våre hjerter (נורדאל גריג בלבבנו).
מבחר מיצירותיו

Rundt Kap det gode Håp, 1922 - Around the Cape of Good Hope
Skibet gaar videre, 1924 - The Ship Sails On
Stene i strømmen, 1925 - Stone in the stream
Kinesiske dage, 1927 - Chinese Day
En ung manns Kjærlighet, 1927 - A Young Man's Love
Barabbas, 1927
Norge i våre hjerter, 1929 - Norway in our hearts
Atlanterhavet, 1932 - The Atlantic
De unge døde, 1932 - The youth died
Vår ære og vår makt, 1935 - Our Honor and Our Glory
Men imorgen, 1936 - But Tomorrow
Nederlaget, 1937 - The Defeat
Til Ungdommen (Kringsatt av Fiender), 1936 - For the Youth
Spansk sommer, 1938 - Spanish Summer
Ung må verden ennu være, 1938 - May the World Stay Young
Øya i Ishavet, 1942 - The Island in the Ice Sea
Friheten, 1945 - Freedom
Flagget, 1945 - The Flag
Håbet, 1946 - Hope
הערות שוליים

↑  100-årsmarkering for Nordahl Grieg (NRK © 2010)
↑  '"`UNIQ--templatestyles-00000001-QINU`"'"Archived copy". ארכיון מ-3 בנובמבר 2012. נבדק ב-2011-09-01. {{cite web}}:  (עזרה);  (עזרה)
↑  His biography Til ungdommen : Nordahl Griegs liv (For the youth : the life of Nordahl Grieg). Gyldendal, 1989. ISBN 82-05-29946-3
↑  '"`UNIQ--templatestyles-00000004-QINU`"'Ording, Arne; Høibo, Gudrun Johnson; Garder, Johan (1949). Våre falne 1939–1945 (בנורווגית). Vol. 1. Oslo: Grøndahl. p. 716. ארכיון מ-4 במרץ 2016. {{cite book}}:  (עזרה)
1 2 3  '"`UNIQ--templatestyles-00000006-QINU`"'Liukkonen, Petri. "Nordahl Grieg". Books and Writers (kirjasto.sci.fi). Finland: Kuusankoski Public Library. אורכב מ-המקור ב-12 בינואר 2015. {{cite web}}:  (עזרה)
↑  Nordahl Grieg (NRK) (אורכב 28.06.2011 בארכיון Wayback Machine)
↑  Hoem, op. cit., p. 220
↑  Nordahl Grieg
↑  Nordahl Grieg (Dagbladet Forfatter)
| --- | --- |
בקרת זהויות :  NLI: 987007306668505171  PLWABN: 9810582225505606  BIBSYS: 90057909  BNE: XX1271048  BnF: cb12516906h (data)  CiNii: DA08900399  GND: 118542133  ICCU: UFIV016825  ISNI: 0000 0000 8122 9827  KulturNav: dff2076f-7c63-4556-b512-bf7d3216584e  LCCN: n84095252  LNB: 000147428  MusicBrainz: 23eae4d7-0f82-402e-9533-5b85c2bd1be0  NKC: ola2003172206  NTA: 070518149  SELIBR: 188691  SUDOC: 034410856  VIAF: 44406424   WorldCat (עם VIAF): 44406424 
נורדאל גריג עם אחיו הארלד בשנת 1922.
גריג ככתב צבאי בספרד בשנת 1937.
אתר התרסקות מטוסו של גריג באגם דרומית לברלין
לוחית זיכרון לנורדאל גריג בברנדנבורג, גרמניה, בסמוך למקום שבו התרסק מטוסו.
גרנט הארווי

| --- | --- |

 לידה:  30 ביוני 1984 (בן 40) הות'ורן, ארצות הברית 
 מדינה:  ארצות הברית
 תקופת הפעילות:  מ-2007
 מקום לימודים:  אוניברסיטת נבדה ברינו
 פרופיל ב-IMDb
 
גרנט הארווי (באנגלית: Grant Harvey; נולד ב -30 ביוני 1984) הוא שחקן אמריקאי ודוגמן עבר. הארווי ידוע בעיקר בשל תפקידו בתור גרנט בסדרה "סודות ההתבגרות" (2013-2010) של רשת ABC, ובזכות הופעתו בתור קולין בסדרה "ממלכת החיות" (2019) ברשת TNT.
ביוגרפיה

הארווי נולד ב -30 ביוני 1984 בהות'ורן, נבדה, בנם של דבי וג'ון הארווי. הוא גדל בבוסטון, מסצ'וסטס. הוא היה דוגמן לפני שהחל לעסוק במשחק ועבד במילאנו, פריז, לונדון וארצות הברית. הארווי הוא בוגר תואר ראשון בעיתונאות מאוניברסיטת נבדה ברינו.